
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/2199-4/2019
Előterjesztés elkészítésének időpontja: 2019. március 13.
Előterjesztést készítette: Kisné Kiss Anna élelmezésvezető / Gedei Renáta testületi üi.
Előterjesztést jóváhagyta: dr. Tóth Krisztina jegyző
Előterjesztést véleményezi: HSZB
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2019. március 21-én tartandó munkaterv szerinti ülésére

2. napirendhez

Tárgy: Beszámoló a Központi Konyha 2018. évi munkájáról
Tisztelt Képviselő-testület!

Intézményeink évente beszámolnak a Képviselő-testületnek munkájukról. Munkatervünk szerint a márciusi ülésen a Központi konyha beszámolója van soron. Élelmezésvezető asszony benyújtotta beszámolóját, ami csatolásra került az előterjesztéshez.

Kérem a tisztelt Képviselő-testületet, hogy az előterjesztést megtárgyalni szíveskedjen!

…/2019. (III. 21.) ÖKT határozati javaslat

Sülysáp Város Önkormányzatának Képviselő-testülete a Központi konyha 2018. évi munkájáról szóló beszámolót – megköszönve az intézmény dolgozóinak egész éves áldozatos munkáját – elfogadja. 

Határidő: azonnal
Felelős: intézményvezető
Sülysáp, 2019. március 13.

Horinka László s.k. 


polgármester
Beszámoló

Központi Konyha 2018. évi munkájáról

Tisztelt Képviselő-testület, Polgármester Úr, Jegyző Asszony!

A központi Konyha 2018. évi munkájáról Sülysáp városban az alábbiak szerint számolok be.

Központi konyhánk négy étkezési területet szolgál ki: 

· óvodai étkezés

· iskolai étkezés

· fiatalkorú felnőtt étkezés (saját dolgozók)

· szociális étkeztetés (szépkorúak)

Ezen intézmények vezetőivel szakmai kapcsolatot építettünk ki, mely folyamatos kapcsolattartásban jelenik meg. Kollégák szervezésében megjelennek „Csicsergő napok”, „ Fecske nyitogató” programok. Melyek keretein belül, tájékoztatjuk a szülőket az egészséges táplálkozás elemeiről, propagáljuk az egészséges étkezés bevezetését a családok konyháiban. Ezeken az alkalmakon kóstolót tartunk az érdeklődőknek, hogy pontosabb képet kapjanak a gyerekeknek főzött ételekről. Fontosnak érezzük, hogy jó alapanyagból, hazai ízeket hozva, egészséges ételeket tálaljunk étkezőinknek.

Pozitívumnak értékelem, hogy az étkezők, gyerekek és felnőttek egyaránt nyitottak,  befogadóak lettek az új ízvilág iránt, bátrabban kóstolják általuk ismeretlennek vélt ételeket.

2018.évben ellátottak bontása

Óvodáskorú gyermekek esetén: 48.707 adag/év

Iskoláskorú gyermekek esetén : 59.238 adag/év

	2017/18.Téli szünet
	Tavaszi szünet
	Nyári szünet
	Őszi szünet
	Téli szünet

	ell.nap
	nap/fő
	ell.nap
	nap/fő
	ell.nap
	nap/fő
	ell.nap
	nap/fő
	ell.nap
	nap/fő

	1
	37
	5
	34
	43
	44
	3
	31
	2
	26


Tehát az elmúlt évben szünidei étkezést 59 napon keresztül, 172 főnek, 2184 adagételt adtunk ki.

Nyári szünetekben foci tábort, röplabda tábort is kiszolgálunk igény szerint.

	Összehasonlító táblázat

	 
	Élelmiszer beszerzés
	 Összes kiadás
	Bevétel

	Tárgy év
	2017
	2018
	2017
	2018
	2017
	2018

	Előirányzat
	50.006.004 Ft
	50.000.000 Ft
	98.992.000 Ft
	101.873.641 Ft
	28.181.000 Ft
	28.181.000 Ft

	Teljesítés
	45.467.419 Ft
	51.561.980 Ft
	91.037.806 Ft
	101.584.271 Ft
	28.780.618 Ft 
	26.409.403 Ft


A 2018-as évben jelentkező készletbeszerzésből adódó túlköltekezés, az EMMI rendelet teljes figyelembe vétele, alkalmazása okozza. Bevételeink sajnálatos csökkenése a kedvezményes gyermek étkeztetés megjelenése, melyben az ellátottak jó része valamilyen szociális jogcímen mentesül fizetési kötelezettség alól.

Főzőkonyhánk teljes mértékben a rendeletben foglaltak szerint készíti ételeit, mely vonatkozik, a technológiára, adagolásra, új alapanyagok bevezetésére is.

 HACCP rendszerünket aktualizáltuk, melyet indokolttá tett az EMMI rendelet, s ezen rendelet maga után vonta az ételkészítésben is előírt változásokat. 

A konyha felújítást követő évben, megjelentek a szoros egymást követő ellenőrzések, mind a főző-, tálalókonyhák esetében. Ez a megszállás nem csak a konyha üzem egyes egységeire vonatkozott, hanem Városunk egész intézményeit meglátogatták.

Elmondható, nagyon jól vettük az akadályokat, nem csak minden intézményünk átment 80% feletti eredménnyel, de egy iskola tálaló konyhájának sikerült 92%-ot kapni. Azt gondolom megérte a fejlesztés, és javítás a tálaló konyhán. Mivel Szent István iskola tálaló konyhája még nem kapott %-os elbírálást, ott egy kisebb fejlesztést eszközöltünk 380.000 Ft értékben, melyben a tálaló modern berendezésekhez, új bútorzathoz jutott. ( ez egyébként az NÉBIH kérése volt). Csicsergő Óvoda Sápon lévő Tag Óvodájában is 2019.- re várjuk a NÉBIH munkatársait, hiszen a felújítást követően szükséges a NÉBIH ellenőrzés.

Nébih ellenőrzések során kiderült számomra, hogy egy igazán jól együttműködő közösség amiben élhetek, egymás segítségére voltunk, és nem csak az ellenőrzés alatt. Oly annyira megleptük az ellenőr kolléganőt, hogy maga elmondta, „Ritka az ilyen közösség”. 

A Központi Konyha személyi feltételei:

Főzőkonyha/tálalókonyha:

· 2 fő szakács 

             Győző M. Ottó ( tartós betegállomány)

              Beri Ernőné (augusztustól betegállomány)

              Csalaminé Szvitek Tünde ( augusztustól látja el a feladatot) 

5 fő kézilány

              Szvitek Józsefné

              Csergő Margit

              Surányi Attiláné

              Nagy Lászlóné ( augusztusban kilépet)

              Mag Gáborné

1 fő gépkocsivezető

              Pál László ( júniusban kilépett)

              Farkas Gábor    

5 fő tálaló konyha alkalmazott

               Balázs Etelka

               Szegedi Ilona ( augusztusban kilépet)

               Kármán Erzsébet

               Nagy Tiborné

               Búzás Istvánné

Jól látható, hogy konyha dolgozói létszámában megfigyelhető a fluktuáció, ez elősorban más munkakörben való elhelyezkedés és betegállomány miatt következet be.

Köszönöm az eddigi bizalmat, igyekszem továbbra is fennakadás nélkül, a lehető legjobb tudásom szerint vezetni az intézményt, és erre ösztönözni munkatársaimat is. Köszönöm szépen a vezetőségnek a dolgozóim nevében a cafatériát, a munkaruha pénzt és az évvégi jutalmat, nagy örömet szereztek mindenkinek. Intézményeink vezetőivel, és munkatársaikkal jó a kapcsolatom, egymás segítségére vagyunk, gyakran cserélünk információkat, ügyes – bajos gondokban tanácsokat adunk és kapunk.

Az Önkormányzat minden dolgozójával jól tudok együtt dolgozni, ezt szeretném megőrizni a jövőben is, köszönöm segítségüket.

TÁVÜSZ Kft  vezetőjének, kollégáinak köszönöm egész éves segítségüket,  remélhetőleg ez a jó kapcsolat sokáig megmarad.

Köszönöm megtisztelő bizalmukat, kérem, évértékelő beszámolóm elfogadását, 2019– es év terveiben való támogatást.

Kelt: Sülysáp, 2019.03.13.                                             Tisztelettel:
                                                                                                                 Kisné Kiss Anna

                                                                                                                 intézményvezető     

